recursal/SuperWikiNEXT-32B huggingface dataset:
**Նեդելկո Չուբրիլովիչ** (սերբ.՝ *Недељко Чубриловић* / *Nedeljko Čubrilović*, ապրիլի 5, 1953(1953-04-05), Krupa na Vrbasu, Բանյա Լուկա, Բոսնիայի և Հերցեգովինայի Սոցիալիստական Հանրապետություն, ՀՍՖՀ), Սերբական Հանրապետության պետական գործիչ, 2014 թվականից այդ երկրի խորհրդարանի՝ ժողովրդական սկուպշչինայի նախագահ (այդ պաշտոնն զբաղեցրած անձանց շարքում յոթերորդն է), նախկինում եղել է տրանսպորտի և կապի նախարար (2006—2014): Ազգությամբ սերբ է։

Կենսագրություն
--------------

Նեդելկո Չուբրիլովիչը ծնվել է 1953 թվականին Վրբասի Կրուպա քաղաքում։ Ստացել է մեքենաշինության ճարտարագետի մասնագիտական կրթություն, կարիերայի առաջին քսանամյակում շարքային ճարտարագետից հասել գործարանի տնօրենի պաշտոնի։ Այնուհետև արտադրական գործունեությունից անցել է քաղաքականի. ղեկավարել է Բանյա Լուկայի վարչակազմի գործադիր կոմիտեն, Սերբական Հանրապետության հաղորդակցության ուղիների վարչությունը, տրանսպորտի և կապի նախարարությունը։

2000 թվականին անդամագրվել է «Դեմոկրատական ժողովրդական միություն» կուսակցությանը (սերբ.՝ Демократски народни савез/Demokratski narodni savez կամ **DNS**): DNS-ի նախագահությունը 2018 թվականի նոյեմբերի 14-ին նրան ազատել է կուսակցության փոխնախագահի պաշտոնից։ Կարճ ժամանակ անց՝ դեկտեմբերի 22-ին Չուբրիլովիչն ընտրվել է նոր-նոր կազմավորված Դեմոկրատական միություն կուսակցության (սերբ.՝ Демократски савез, **DEMOS**) առաջին նախագահ։

Անձնական կյանք
--------------

Նեդելկո Չուբրիլովիչն ապրում և աշխատում է Բանյա Լուկայում։ Ամուսնացած է, ունի մեկ որդի և մեկ դուստրi:

Ծանոթագրություններ
------------------

* Տեսաձայնային նյութեր Վիքիպահեստում

1. ↑  G.D. (2014 թ․ նոյեմբերի 24). «Nedeljko Čubrilović novi predsjednik NSRS» (բոսնիերեն). Klix.ba. Վերցված է 2020 թ․ հուլիսի 28-ին.
2. ↑  «Nedeljko Čubrilović nije više potpredsjednik DNS-a» (բոսնիերեն). Klix.ba. 2018 թ․ նոյեմբերի 14. Վերցված է 2020 թ․ հուլիսի 28-ին.
3. ↑  «Nedeljko Čubrilović izabran za predsjednika DEMOS-a» (բոսնիերեն). Klix.ba. 2018 թ․ դեկտեմբերի 22. Վերցված է 2020 թ․ հուլիսի 28-ին.
4. 1 2  «Nedeljko Čubrilović». *imovinapoliticara.cin.ba* (բոսնիերեն). Վերցված է 2020 թ․ հուլիսի 28-ին.

Արտաքին հղումներ
----------------

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Նեդելկո Չուբրիլովիչ** կատեգորիայում։ |

* Nedeljko Čubrilović Արխիվացված 2022-03-10 Wayback Machine at National Assembly (Republika Srpska)|NSRS.net
* Imovina političara. Nedeljko Čubrilović(սերբ.)

| Քաղաքական պաշտոններ
 |
| --- |
| Նախորդող:**Իգոր Ռադոյիչիչ** |  **Սերբական Հանրապետության Ազգային ժողովի խոսնակ** 2014–ներկա ժամանակներ |
**Յուլիա Անաստասիա Բոնկ** (գերմ.՝ Julia Anastasia Bonk, ապրիլի 29, 1986(1986-04-29), Burg, Երիխով, Սաքսոնիա-Անհալթ, Արևելյան Գերմանիա ), գերմանացի հասարակական և քաղաքական գործիչ, 2004-2014-ական թվականներին եղել է Սաքսոնիայի լանդտագում ձախ կուսակցության ներկայացուցիչը։ Գերմանիայի խորհրդարանում 18 տարեկան Բոնկը դարձել է ամենաերիտասարդ պատգամավորը։

14 տարեկանում Բոնկը եղել է Դրեզդենի ուսանողական քաղաքային խորհրդի անդամ, ինչպես նաև ընտրվել է Սաքսոնիայի ուսանողական խորհրդի խոսնակի տեղակալ։

Դաշնային մասշտաբով 18-ամյա Յուլիա Բոնկը սկանդալային ճանաչում ձեռք է բերել 2004 թվականին՝ հանդես գալով մարիխուանայի և հերոինի օրինականացման պահանջով՝ ըստ սխեմայի, նախատեսվում էր 14 տարեկանից սկսած թմրանյութերի սպառողների աստիճանավորում։ Հարցազրույցներից մեկում Բոնկը հայտարարել է՝ «Մաքուր հերոինը կախվածություն չի առաջացնում, միայն թե եթե այն խառնեն»։ Նա խոստովանել է, որ նույպես օգտագործել է թմրամիջոցներ։ Սաքսոնիայի լանդտագում Ժողովրդավարական սոցիալիզմի կուսակցության նախագահ Փեթեր Պորշը այս կապակցությամբ արձանագրել է, որ Բոնկը այս ելույթով վրիպել է։

Ռոմեն Ռոլլանի անվան գիմնազիան ավարտելուց հետո Դրեզդենի տեխնիկական համալսարանում սովորել է քաղաքական ու պատմական գիտություններ՝ ավարտելով այն ստացել է արվեստի մագիստրոսի աստիճան։

Կարիերա
-------

Միջնակարգ դպրոցը ավարտելուց հետո անմիջապես 2004 թվականին մտել է Սաքսոնիայի հողային խորհրդարան և դարձել է խորհրդարանական խմբակի ձախեր կուսակցության անդամ։ Նա իր հայտնիությունը ձեռք է բերել՝ ԳԴՀ-ի խորհրդարանում ամենաերիտասարդ անդամ լինելու համար։ 2006 թվականին դարձել է Ժողովրդավարական սոցիալիզմի ձախ թևի անդամ։

Սաքսոնիայի լանդտագի չորրորդ օրենսդրական գումարման ժամանակ Բոնկը եղել է խորհրդարանական կոմիտեի դպրոցի, սպորտի սպիկերի տեղակալ, ինչպես նաև գիտությունների և բարձրագույն դպրոցի կոմիտեի անդամ։

2014 թվականին առողջական վիճակի պատճառով լանդտագի ընտրություններին մասնակցություն չի ցուցաբերել։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  «Politikerin Julia Bonk, 20: Nur mit dickem Fell» (German). Der Spiegel. 2006 թ․ հուլիսի 24. Վերցված է 2014 թ․ մարտի 28-ին.`{{cite news}}`: CS1 սպաս․ չճանաչված լեզու (link)
2. ↑  Bonk verharmlost Drogen Der Focus

Արտաքին հղումներ
----------------

* Յուլիա Բոնկի պաշտոնական կայքը (գերմ.)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 1171574010 · VIAF: 4854154260828124480004 · WorldCat VIAF: 4854154260828124480004 |

 |
*Վիքիպեդիայում կան հոդվածներ Երանյան ազգանունով այլ մարդկանց մասին։*

**Գաբրիել Երանյան** (հուլիսի 12, 1827(1827-07-12), Ստամբուլ, Օսմանյան կայսրություն - հոկտեմբերի 13, 1862(1862-10-13), Ստամբուլ, Օսմանյան կայսրություն), հայ երաժշտագետ, կոմպոզիտոր։

Կենսագրություն
--------------

Ծնվել է Կ. Պոլսում։ Կրթությունն ստացել է Մայր վարժարանում, աշակերտելով երաժշտագետ Արիստակես Հովհաննիսյանին։ Բացի հայկական խազերից, սովորել է նաև եվրոպական նոտաները և ունեցել ստեղծագործական-մանկավարժական բեղուն գործունեություն։ Իր ուսուցչի՝ Արիս Հովհաննիսյանի հետ 1857-1858 թվականներին հրատարակել է «Քնար հայկական» հանդեսը, որը երաժշտական առաջին պարբերականն էր հայ իրականության մեջ և որտեղ ազգային երգերը ձայնագրվում էին եվրոպական նոտաներով։ Պարբերականը կարճ կյանք է ունեցել։ Իր աշակերտներից Նիկողայոս Թաշճյանի հետ 1861 թվականին վերահրատարակել է այն «Քնար արևելյան» անունով, բայց հնարավորություն չի ունեցել հարատևելու և 1862 թվականին փակել է։ Նույն թվականին հիմնադրել է նույնանուն երաժշտական ընկերությունը, խմբագրակազմում ներգրավել է Տիգրան Չուխաջյանին և իտալացի Կ. Ֆոսքինիին։

Դասավանդել է Խասգյուղի վարժարանում և ազգային որբանոցի դպրոցում։ Տիրապետելով նոր հայկական ձայնագրությանը՝ ուսումնասիրել է նաև եվրոպական երաժշտության տեսությունը։

Որպես երաժշտության ուսուցիչ աշխատել է Խասգյուղ թաղամասի հայկական դպրոցում և ազգային հիվանդանոցի որբանոցում, աճեցնելով շատ աշակերտներ։ Հեղինակել է ազգային, հայրենասիրական երգեր, ինչպես հայտնի «Կիլիկիան», «Հայաստան, երկիր դրախտավայր», «Արիք, Հայկազունք», «Հայ ապրինք, եղբայրք» և այլն, որոնք լայնորեն տարածվել են ոչ միայն արևմտահայ, այլև արևելահայ իրականությունում, շնորհիվ Քրիստափոր Կարա-Մուրզայի երգչախմբի։ Դրանցից «Հայաստանը» հետագայում Արմենակ Շահմուրադյանի կատարմամբ և Կոմիտասի դաշնամուրային ընկերակցությամբ ձայնագրվել է, դարձել հայ ժողովրդի ամենասիրելի երգերից մեկը։ Նույնքան ժողովրդականություն է վայելում և «Կիլիկիան»։

Ստեղծագործություններ
--------------------

* «Հայաստան՝ երկիր դրախտավայր»
* «Կիլիկիա»
* «Արիք, Հայկազունք»
* «Հայ ապրինք, եղբայրք»

Ծանոթագրություններ
------------------

1. 1 2  Հայաստանի գրադարանների համահավաք գրացուցակ
2. ↑  «Վիեննայի մենաստանի մամուլի շտեմարան- ՔՆԱՐ ՀԱՅԿԱԿԱՆ». Վերցված է 2023 թ․ փետրվարի 10-ին.
3. ↑  «Համահայկական թվանշային գրադարան».
4. ↑  Գառնիկ Ստեփանյան (1973). *Կենսագրական բառարան, հատոր Ա*. Երևան: «Սովետական գրող». էջ 307.

|  |
| --- |
| *Այս հոդվածի կամ նրա բաժնի որոշակի հատված վերցված է*  «Հայ երաժշտության հանրագիտարանից», որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Հանրային ռադիոյի արխիվ · Discogs · MusicBrainz |
|  |
| Բառարաններ և հանրագիտարաններ | AV Production |
|  |
| Չափորոշչային վերահսկողություն | ՀԳՀԳ: 17844 |

 |
**Էրիկ Ռոբիկի Հարությունյան** (մայիսի 14, 1986(1986-05-14), Նախիջևանիկ), արցախցի քաղաքական գործիչ, Արցախի Հանրապետության 6-րդ գումարման Ազգային ժողովի «Ազատ hայրենիք» կուսակցության պատգամավոր։

Կենսագրություն
--------------

Էրիկ Հարությունյանը ծնվել է 1986 թվականի մայիսի 14-ին Ասկերանի շրջանի Նախիջևանիկ գյուղում։ 2003 թվականին գերազանցությամբ ավարտել է Շուշիի Խաչատուր Աբովյանի անվան միջնակարգ դպրոցը։ Նույն թվականին ընդունվել է Արցախի պետական համալսարանի հումանիտար ֆակուլտետի պատմության բաժինը։

2004-2006 թվականներին ծառայել է Արցախի Հանրապետության Պաշտպանության բանակում։

2006-2009 թվականներին ուսումը շարունակել է՝ ստանալով պատմության, մանկավարժության բակալավրի աստիճան։ 2009-2011 թվականներին ընդունվել է Արցախի պետական համալսարանի հումանիտար ֆակուլտետի «Հայոց պատմություն» բաժնի մագիստրատուրան՝ ստանալով պատմության մագիստրոսի աստիճան։

2007 թվականի օգոստոսից մինչև հոկտեմբերը պայմանագրային հիմունքներով եղել է Արցախի Հանրապետության Անշարժ գույքի կադաստրի պետական կոմիտեի Շուշիի տարածքային ստորաբաժանման շենքերի, շինությունների տեղազննող և գույքահարկերի բազայի ձևավորման համար գնահատող՝ վերագնահատող։

2008-2011 թվականներին աշխատել է Արցախի Հանրապետության ոստիկանության պետական պահպանության վարչությունում, որպես ոստիկան, իսկ 2011-2018 թվականներին՝ «Արցախբանկ» ՓԲԸ Շուշիի մասնաճյուղի մասնագետ-գնահատող։

2011 և 2015 թվականներին Արցախի Հանրապետության տեղական ինքնակառավարման մարմինների ընտրություններում ընտրվել է Շուշիի համայնքի ավագանու անդամ։

2018 թվականի սեպտեմբերի 9-ին Արցախի Հանրապետության Ազգային Ժողովի լրացուցիչ ընտրությունների արդյունքում թիվ 10 ընտրատարածքից մեծամասնական ընտրակարգով ընտրվել է Արցախի Հանրապետության Ազգային Ժողովի պատգամավոր։

Ազգային ժողովի արտաքին հարաբերությունների մշտական հանձնաժողովի անդամ է։ 2019 թվականի հոկտեմբերի 31-ից Արցախի Հանրապետության Ազգային Ժողովի «Հայրենիք» խմբակցության անդամ է։

Ամուսնացած է, ունի 4 դուստր։

Պարգևներ
--------

* «Մարտական ծառայություն» մեդալ

Ծանոթագրություններ
------------------

1. ↑  «Հարությունյան Էրիկ Ռոբիկի». *www.nankr.am*. Վերցված է 2023 թ․ օգոստոսի 21-ին.
2. ↑  «ԱՀ ԱԺ նորընտիր պատգամավորներին հանձնվել են վկայականներ». *artsakhpress.am*. Վերցված է 2023 թ․ օգոստոսի 21-ին.
3. ↑  «Արցախի Խորհրդարանի անկախ պատգամավորները միացել են Արայիկ Հարությունյանի գլխավորած քաղաքական թիմին | ԱՐՄԵՆՊՐԵՍ Հայկական լրատվական գործակալություն». *armenpress.am*. Վերցված է 2023 թ․ օգոստոսի 21-ին.
4. ↑  «Արցախի Խորհրդարանի անկախ պատգամավորները միացել են Արայիկ Հարությունյանի գլխավորած քաղաքական թիմին». *lurer.com*. 2023 թ․ օգոստոսի 21. Վերցված է 2023 թ․ օգոստոսի 21-ին.

Արտաքին աղբյուրներ
------------------
Յունիկոդի լոգոն
**Յունիկոդ**, տեղեկատվության փոխանակման նպատակով նշանների կոդավորման բազմաբայթ ստանդարտ, որը ներառում է աշխարհի գրեթե բոլոր գիր ունեցող լեզուների սեպագրերը, հիերոգլիֆները, տառերն ու կետադրական նշանները, ազգային խորհրդանիշերը, բազմաթիվ այլ համընդահանուր և մասնավոր օգտագործման նշաններ։

Այն ստեղծվեց փոխարինելու նախկինում օգտագործվող 8-բիթով (մեկ բայթ՝ 256 նիշ) այլագրվող համակարգերին, որոնց միջոցով արդեն հնարավոր չէր, նույնիսկ մի լեզվի շրջանակում, ապահովել տեղեկատվության լիարժեք փոխանակումը։ Այսօր իրականացվել և համատարած կիրառվում են Յունիկոդի UTF-8 ստանդարտով գործող գրանշանների մինչև 21-բիթով (2097152 նիշ) այլագրման համակարգերը։

Յունիկոդ ստանդարտը առաջարկել է 1991 թվականին «Յունիկոդի Կոնսորցիում» կազմակերպությունը։ Այդ ստանդարտի օգտագործումը թույլ է տալիս կոդավորել տարբեր գրերի բազմաթիվ նշաններ։ Յունիկոդ ստանդարտով գրված փաստաթղթերում կարող են լինել չինական հիերոգլիֆները, մաթեմատիկական նշանները, հայկական, հունական, վրացական, լատինական և կիրիլական այբուբենի տառերը, ընդ որում լրացուցիչ կոդային էջերը այլևս անհրաժեշտ չեն։

### Հայերենի գրանշանները Յունիկոդում

|  |
| --- |
| Հայերենի տառեր և կետադրական նշաններ Յունիկոդում |
|   | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| U+053x |  | Ա | Բ | Գ | Դ | Ե | Զ | Է | Ը | Թ | Ժ | Ի | Լ | Խ | Ծ | Կ |
| U+054x | Հ | Ձ | Ղ | Ճ | Մ | Յ | Ն | Շ | Ո | Չ | Պ | Ջ | Ռ | Ս | Վ | Տ |
| U+055x | Ր | Ց | Ւ | Փ | Ք | Օ | Ֆ |  |  | ՙ | ՚ | ՛ | ՜ | ՝ | ՞ | ՟ |
| U+056x | ՠ | ա | բ | գ | դ | ե | զ | է | ը | թ | ժ | ի | լ | խ | ծ | կ |
| U+057x | հ | ձ | ղ | ճ | մ | յ | ն | շ | ո | չ | պ | ջ | ռ | ս | վ | տ |
| U+058x | ր | ց | ւ | փ | ք | օ | ֆ | և | ֈ | ։ | ֊ |  |  | ֍ | ֎ | ֏ |
| U+201x | ‐ |  |  |  |  | ― |  |  |  |  |  |  |  |  |  |  |
| U+202x |  |  |  |  | ․ |  | … |  |  |  |  |  |  |  |  |  |
| Հայերենի կրճատագրեր Յունիկոդում |
| U+FB1x |  |  |  | ﬓ | ﬔ | ﬕ | ﬖ | ﬗ |  |  |  |  |  |  |  |  |
| Էմոջի |
| U+1F1E6 U+1F1F2 | 🇦🇲 |

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Ի՞նչ է Յունիկոդը

Արտաքին հղումներ
----------------

* Յունիկոդ Կոնսորցիումի
* Յունիկոդ ստանդարտը Հայերենի այբուբենի և կետադրական նշանների համար
* Յունիկոդի աղյուսակը հայերենի գրանշանների համար (միջակետը գտնվում է այլ աղյուսակում՝ U+2024)
* Հայենա (hyaena) ազատ ծրագիր նիշքերը ArmSCII-ից Յունիկոդ ստանդարտի փոխելու համար։
**Արթուր Գոլդեն** (անգլ.՝ Arthur Golden, դեկտեմբերի 6, 1956(1956-12-06), Չաթանուգա, Թենեսի, ԱՄՆ), ճապոնական ծագմամբ ամերիկացի գրող։ 1997 թվականին լույս տեսած «Գեյշայի հուշերը» վեպ-բեսթելլերի հեղինակը։ Նրա գիրքը վաճառվել է ավելի քան 4 միլիոն օրինակով և թարգմանվել է ավելի քան 30 լեզուներով։

Կենսագրություն
--------------

Արթուր Գոլդենը Նյու Յորք Թայմսի հիմնադիր ու սեփականատեր Սուլցբերգերների տոհմի ներկայացուցիչն է։ Նրա մայրը Արթուր Հեյս Սուլցբերգերի դուստրն է և Ադոլֆ Օուսկի թոռնուհին։

Նրա ծնողները Բեն և Ռութ Գոլդենները ամուսնալուծվել են, երբ Արթուրը 8 տարեկան էր։ Հայրը 5 տարի անց մահացել է։

1974 թվականին ավարտել է Բայլորի դպրոցը։ Ավարտել է Հարվարդի համալսարանը՝ Ճապոնիայի արվեստի պատմության գծով հումանիտար գիտությունների բակալավրի աստիճանով։ 1980 թվականին ստացել է Ճապոնիայի պատմության մագիստրոսի աստիճան Կոլումբիայի համալսարանում և սովորել է հյուսիսչինական լեզուն։

Պեկինի համալսարանում ամառային արձակուրդից հետո նա աշխատանքի է անցել Տոկիոյի համալսարանում։

ԱՄՆ վերադառնալուց հետո Գոլդենը Բոստոնի համալսարանում ստացել է անգլերենի մագիստրոսի աստիճան

Անձնական կյանք
--------------

Գոլդենը ամուսնացած է Տրուդի Լեգի հետ, ունի երկու երեխա. որդի՝ Հայեսը, և դուստր՝ Թեսը։

Նա իր ընտանիքի հետ ապրում է Մասաչուսեթս նահանգի Բրուքլին քաղաքում։

Ծանոթագրություններ
------------------

1. ↑  «Kathleen Rubenstein, Hays Golden». *The New York Times*. 2007 թ․ հունիսի 3.

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ |
|  |
| 

|  Չափորոշչային վերահսկողություն |
| --- |
|  |
| BNC: a10312365 · BNF: 13502700v · CiNii: DA11871175 · EGAXA: vtls001947048 · GND: 120428946 · ISNI: 0000000110734102 · LCCN: n97110065 · LNB: 000026130 · NDL: 00765501 · NKC: jn20000400788 · NLG: 79529 · NTA: 159337143 · NUKAT: n99046654 · SUDOC: 057649782 · VIAF: 84008163 · WorldCat VIAF: 84008163 |

 |

 |
Յագոդան 21 տարեկանում
**Հենրիխ Գրիգորևիչ Յագոդա** (ռուս.՝ *Генрих Григорьевич Ягода*, ծնված որպես՝ **Ենոխ Գերշևիչ Իեգուդա**, նոյեմբերի 7 (19), 1891, Ռիբինսկ, Յարոսլավլի նահանգ, Ռուսական կայսրություն - մարտի 15, 1938(1938-03-15), Կոմունարկայի կրակահրապարակ), ռուս բոլշևիկյան հեղափոխական գործիչ, ԽՍՀՄ պետանվտանգության մարմինների գլխավոր ղեկավարներից մեկը, ԽՍՀՄ Ներքին գործերի ժողկոմ (1934-1936)։

Ակտիվ մասնակցություն է ունեցել 1917 թվականի Հոկտեմբերյան հեղափոխությանը։ 1919-1920 թվականներին եղել է Արտաքին առևտրի ժողկոմիսարիատի կոլեգիայի անդամ, գրեթե նույն ժամանակահատվածում՝ Համառուսաստանյան արտակարգ հանձնաժողովի (Չեկա) հատուկ բաժնի գործերի կառավարիչ։ 1934 թվականին, երբ կազմավորվում է ԽՍՀՄ Ներքին գործերի ժողովրդական կոմիսարիատը (ՆԿՎԴ), Իոսիֆ Ստալինի հրամանով նշանակվել է ներքին գործերի ժողկոմ։

Յագոդայի անմիջական վերահսկողությամբ իրականացվել է Ստալինի ներկուսակցական հակառակորդների (ինչպիսիք Լև Կամենևն ու Գրիգորի Զինովևն էին) ձերբակալումները, դատավարությունները և մահապատիժը, 1930-ականների խորհրդային զանգվածային բռնաճնշումները։ Ղեկավարել է Սպիտակ ծով-Բալթյանի (Բելոմորկանալ) և Մոսկվա-Վոլգա ջրանցքների, «Դինամո» մարզաստադիոնի շինարարությունները, որոնց ժամանակ օգտագործվում էր ԳՈւԼԱԳ-ի ուղղիչ-աշխատանքային ճամբարներում բռնադատվածների աշխատուժը՝ միայն այդ ժամանակահատվածում դառնալով 12000-ից 25000 կալանավորի մահվան պատճառ։

1936 թվականին հեռացվել է Ներքին գործերի ժողկոմի պաշտոնից, ապա նշանակվել կապի մինիստր։ 1937 թվականին հեռացվել է պաշտոնից, այնուհետև կոմկուսի շարքերից և ի վերջո ձերբակալվել։ Մեղադրվել է վնասարարության, լրտեսության, տրոցկիզմի և դավադրության հանցագործությունների մեջ։ Յագոդան ընդունել է իրեն ներկայացված բոլոր մեղքերը, բացի լրտեսությունից։ Գնդակահարվել է 1938 թվականի մարտի 15-ին։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Генрих Ягода. Нарком внутренних дел. Генеральный комиссар государственной безопасности. Сборник материалов и документов. Казань, 1997: Данные приводятся по «Книге записи вновь родившихся евреев Рыбинска».
2. ↑  Encyclopædia Britannica
3. ↑  Բրոքհաուզի հանրագիտարան (գերմ.) / Hrsg.: Bibliographisches Institut & F. A. Brockhaus, Wissen Media Verlag
4. 1 2 3  ՄԱՄՈՒԼ․ամ (2017 թ․ մարտի 16). «Ստալինյան մարդակեր համակարգը խժռել է իր իսկ կառուցողներին․ խորհրդային ժողովրդի դահիճներից մեկի՝ Հենրիխ Յագոդայի մասին». *mamul.am*. Մամուլ. Վերցված է 2021 թ․ մարտի 5-ին.

Արտաքին հղումներ
----------------

* Հ.Գ. Յագոդայի բնակարաններում և ամառանոցներում առգրավված գույքի մասին զեկույց և գույքագրում (ապրիլի 8, 1937)(ռուս.)


|  |  |  |
| --- | --- | --- |
| **Նախորդող**- | **ԽՍՀՄ Ներքին գործերի ժողկոմՀենրիխ Յագոդա**10 հուլիսի, 1934 – 26 սեպտեմբերի, 1936 | **Հաջորդող**Նիկոլայ Եժով |
**Անտոն Փուրցելաձե** (վրաց.՝ ანტონ ფურცელაძე, 6 դեկտեմբերի, 1839, գյուղ Մորեթի, Գորիի գավառ — 3 նոյեմբերի, 1913, գյուղ Արբո), վրացի գրող, հրապարակախոս, քննադատ, սոցիոլոգ, պատմաբան, բանաստեղծ, վիպագիր, դրամատուրգ և տնտեսագետ, ով իր հետքն է թողել XIX դարի վրացական գրականության մեջ։

Կենսագրություն
--------------

Անտոն Փուրցելաձեն ծնվել է 1839 թվականին Գորիի գավառի Մորեթի գյուղում, մանր ազնաուրի ընտանիքում։ Սովորել է Օրյոլ քաղաքում, ուր ուղարկվել է 10 տարեկան հասակում։ 1852 թվականին ջարդել է ոտքը, ինչի պատճառով ողջ կյանքում մնացել է կաղ։ Վնասվածքի պատճառով ստիպված է եղել վերադառնալ Վրաստան, որտեղ մի քանի տարի ապրել է գյուղում։ 1858 թվականին Փուրցելաձեն Թբիլիսիում սկսել է աշխատել որպես գրագիր։ երեք տարի անց նա սկսում է դասավանդել գիմնազիայում։ Շուտով Փուրցելաձեն սկսում է աշխատել «Ցիսկարի» ամսագրում, որի ակտիվ աշխատակիցներից է եղել հետագա տասը տարիների ընթացքում։ 1863 թվականին նա գրել է Դանիել Ճոնքաձե «Սուրամի բերդը» ստեղծագործության մասին քննադատական հոդվածը։

Ստեղծագործություն
-----------------

Անտոն Փուրցելաձեի ստեղծագործության մեջ նկատելի են Վիսարիոն Բելինսկու ու Նիկոլայ Չեռնիշևսկու սկզբունքները։ Իր արձակ ստեղծագործություններում Փուրցելաձեն անդրադարձել է սոցիալական խնդիրների։ «Մարթա» պատմվածքում և «Մացի Խվատիա» վեպում Փուրցելաձեն պատկերել է գյուղացիների ծանր դրությունը։ «Քիթեսա» պատմվածքում հեղինակը պատմում է աշխատասեր գյուղացի Քիթես Նացարքվերաձեի ու նրա կնոջ՝ Մարիների մասին, ում թալանում են հողատերն ու պետական պաշտոնյաները։

«Երեքի արկածները» վիպակում նկատելի է Չեռնիշևսկու «Ի՞նչ անել» վեպի ազդեցությունը։ Ըստ վրացի գիտնականների՝ Սիմոն Բադլաձեն Չեռնիշևսկու վեպի հերոսների՝ Ռախմետովի ու Կիրսանովի կրկնօրինակն է։

Էկրանավորումներ
---------------

* Մացի Խվատիա

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3  *А. БАРАМИДЗЕ, Ш. РАДИАНИ, В. ЖГЕНТИ* ИСТОРИЯ ГРУЗИНСКОЙ ЛИТЕРАТУРЫ.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 1056147717 · ISNI: 0000000021575859 · LCCN: n78035324 · VIAF: 57869165 · WorldCat VIAF: 57869165 |

 |
**Հարություն Սվաճյան** (1831, Ստամբուլ, Օսմանյան կայսրություն - 1874, Կոստանդնուպոլիս)՝ 19-րդ դարի հայ առաջադեմ մտավորական էր, «Մեղու» պարբերականի հիմնադիրն և խմբագիրը։

Կենսագրություն
--------------

Սվաճյանը ծնվել է Պոլսում։ Նա թեպետ չի կարողացել ստանալ կանոնավոր կրթություն, բայց ինքնուրույն ձեռք է բերել լայն տեսական պատրաստություն և դարձել է արևմտահայ առաջադեմ մտավորականության ականավոր ներկայացուցիչը։ Սվաճյանը համարձակորեն պայքարում էր կղերաֆեոդալական հոսանքի և այլ հակաժողովրդական, պահպանողական խմբերի դեմ։ Այդ պատճառով էլ նա բազմիցս հալածանքների է ենթարկվել թուրք պաշտոնյաների և ազգադավ հայ հարուստների և մտավորականների կողմից։ Եղել է Միքայել Նալբանդյանի համախոհը։

Սվաճյանը Կ. Պոլսում 1856 թվականին հիմնել և խմբագրել է «Մեղու» պարբերականը (1856-1874 թթ.)։ «Մեղվում» հրատարակել է Նալբանդյանի հեղափոխական դեմոկրատական գաղափարներով տոգորված հոդվածները։

Սվաճյանի խմբագրած «Մեղուն» արևմտահայ իրականության մեջ կարևոր դեր է կատարում ինչպես հակաժողովրդական հոսնքների դեմ մղած պայքարում, այնպես էլ աշխարհիկ գրականության ստեղծման, գիտության, լուսավորության ու կրթության տարածման գործում։ Միքայել Նալբանդյանը հայտարարել է. ««Մեղուն» կենդանի ժողովրդի մաքուր բերանն է, ազգերի ցավերի ու ուրախության ճշմարտապես հայտարարը»։ 1872-1874 թվականներին «Մեղուն» շարունակել է հրատարակել Հակոբ Պարոնյանը։

Ծանոթագրություններ
------------------

1. 1 2 3 4  Հայաստանի գրադարանների համահավաք գրացուցակ
2. ↑  «Վիեննայի մենաստանի մամուլի շտեմարան- ՄԵՂՈՒ». Վերցված է 2023 թ․ հունվարի 13-ին.
3. ↑  «Համահայկական թվանշային գրադարան».

Գրականություն
-------------

* Հայ նոր գրականության պատմություն, հատոր 2 (հատորում զետեղված է «Հարություն Սըվաճյան» գլուխը, որը գրել է Ասատուր Ասատրյանը), Երևան, ՀՍՍՀ ԳԱ, 1962 թ. 516 էջ։
* Ասատուր Ասատրյան, Հարություն Սվաճյան, Երևան, 1967 թ. 238 էջ։

Աղբյուր
-------

* Թ. Գ. Ջուհարյան «Հայ Գրականություն», 1990 թ, «Լույս» հրատարակչություն
**Հյու Գրիֆիտ** (անգլ.՝ Hugh Griffith, մայիսի 30, 1912(1912-05-30)[…], Marian-glas, Ուելս - մայիսի 14, 1980(1980-05-14)[…], Լոնդոն, Միացյալ Թագավորություն), թատրոնի և կինոյի բրիտանացի դերասան, Օսկարի դափնեկիր։

Կենսագրություն և կարիերա
------------------------

Հյու Էմրիս Գրիֆիտը ծնվել է Ուելսի Անգլիս կղզու Մերիեն Գլես փոքրիկ քաղաքում։ Ավարտել է հարազատ քաղաքի միջնակարգ դպրոցը։ Նրան չի հաջողվում ընդունվել համալսարան՝ անգլերեն լեզվի քննությունը հանձնել չկարողանալու պատճառով։

Սկզբում ընդունվում է աշխատանքի բանկում, հետո տեղափոխվում է Լոնդոն։ Սակայն շուտով թողնում է բանկային գործը և ընդունվում է Դրամատիկական արվեստի թագավորական ակադեմիա, որին զուգահեռ աշխատում է թատրոնում։ Ուսումը կիսատ է մնում, նա Երկրորդ համաշխարհային պատերազմի տարիներին բրիտանական զինված ուժերի կազմում ծառայում է Հնդկաստանում և Բիրմայում։ Պատերազմից հետո սկսած 1947 թվականից նորից վերադառնում է թատրոն։

Թատրոնից հետո նա սկսում է նկարահանվել բրիտանական ֆիլմերում, իսկ 1950-ական թթ. սկսած սկսում է նկարահանվել արդեն Հոլիվուդում։

1980 թվականին ստանում է Ուելսի Բանգորսկյան համալասարանի պատվավոր գիտնական կոչում։ Հյու Գրիֆիտը մահացել է Լոնդունում 1980 թվականի մայիսի 14-ին, սրտի ինֆարկտից։

Ֆիլմագրություն
--------------

Խաղացել է մոտ 90 ֆիլմում, որոնցից նշանավորներն են «Բեն Հուր», «Ելք», «Ապստամբություն Բաունտիի վրա», «Թոմ Ջոնս», «Ինչպես գողանալ միլիոն», «Սարսափելի բժիշկ Ֆայբսը», «Ի՞նչ» և այլն։

Մրցանակներ
----------

2 անգամ առաջադրվել է Օսկարի, ստացել 1 Օսկար լավագույն դերասանի համար անվանակարգում «Բեն-Հուր» ֆիլմում խաղացած շեյխ Իլդերիմի դերի համար։

1 անգամ առաջադրվել է BAFTA-ի, 2 անգամ Ոսկե Գլոբուսի։ Ստացել է նաև թատրոնի «Թոնի» մրցանակ։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Encyclopædia Britannica
3. 1 2 3 4  Internet Broadway Database — 2000.
4. ↑

Արտաքին հղումներ
----------------

* ԿինոՊոիսկ կայքում (ռուս.)
* Internet Broadway Database կայքում (անգլ.)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Discogs · Filmportal · Internet Broadway Database · Internet Movie Database · ԿինոՊոիսկ · Rotten Tomatoes · Find A Grave · WikiTree |
|  |
| Բառարաններ և հանրագիտարաններ | Բրիտանիկա · Օքսֆորդի կենսագրական · Notable Names Database |
|  |
| 

|  Չափորոշչային վերահսկողություն |
| --- |
|  |
| BNC: a11736069 · BNE: XX1546320 · BNF: 13948688s · GND: 129722839 · ISNI: 0000000063100392 · LCCN: n88226417 · NKC: pna2005301641 · NTA: 222440538 · NUKAT: n2011081029 · SUDOC: 074587609 · VIAF: 44490577 · WorldCat VIAF: 44490577 |

 |

 |
**Սեյրան Օսիպով** (դեկտեմբերի 4, 1961(1961-12-04), Հրազդան, Հայկական ԽՍՀ, ԽՍՀՄ - հունվարի 13, 2008(2008-01-13), Ստավրոպոլ, Ռուսաստան), խորհրդային ֆուտբոլիստ, հարձակվող։

Խաղացողի կարիերա
----------------

Սեյրան Օսիպովը տասնմեկ տարեկանում ծնողների հետ Հրազդանից տեղափոխվել է Պյատիգորսկ։ Դպրոցում սովորելու տարիներին գրանցվել է թեթև ատլետիկայի խմբակում, բայց գրեթե անմիջապես տեղափոխվել է խուտբոլի խմբակ (մարզիչներ՝ Ի․ Սերոշտան, Ն․ Բրաժկին)։ Շատ է մարզվել, խաղացել է որպես հարձակվող։ Դպրոցն ավարտելուց հետո՝ 1979 թվականին, ընդգրկվել է «Մաշուկի» կազմում։

1980 թվականին տեղափոխվել է Ստավրոպոլի «Դինամո», որը հանդես էր գալիս առաջին լիգայում։ «Դինամոյի» կազմում խաղալիս անցել է բանակային ծառայությունը։ Զորացրվելուց հետո վերադարձել է «Մաշուկ»։

1985 թվականին Նիկիտա Սիմոնյանն Օսիպովին հրավիրել է Երևանի «Արարատ», բայց չլուծված կենցաղային խնդիրների պատճառով Օսիպովը շուտով վերադարձել է Ստավրոպոլ։

1989-1990 թվականներին խաղացել է Բուլղարիայի Պազարջիկ քաղաքի (Ստավրոպոլի քույր-քաղաք) «Խեբիր» ակումբում։ Այնտեղ երկար չի մնացել ակումբում և բուլղարական լիգայում ֆուտբոլային ցածր մակարդակի պատճառով։ Ստավրոպոլում խաղալիս դարձել է ԽՍՀՄ առաջին լիգայի լավագույն ռմբարկուներից մեկը (91 գոլ) և «Դինամոյի» երկրորդ ռմբարկուն նրա ողջ պատմության ընթացքում (102 գոլ)։

ԽՍՀՄ բարձրագույն լիգայում Սեյրան Օսիպյանն անցկացրել է 9 հանդիպում և խփել մեկ գոլ, Ռուսաստանի բարձրագույն լիգայում՝ 45 հանդիպում և 10 գոլ։ Որպես խաղացող աչքի է ընկել տեխնիկական հմտությունների բարձր մակարդակով, եղել է արդյունավետ խաղացող հարձակվող։

Ֆուտբոլային կարիերան ավարտելուց հետո ապրել է Լեհաստանում, սկսել շինարարական բիզնես։

Սեյրան Օսիպովը մահացել է Ստավրոպոլում 2008 թվականի հունվարի 13-ին՝ վետերանների մարզման ժամանակ տեղի ունեցած սրտի նոպայից։ Թաղվել է Պյատիգորսկում։

Ձեռքբերումներ
-------------

* ԽՍՀՄ առաջին լիգայի գավաթի դափնեկիր – 1990

Հիշատակ
-------

2009 թվականից սկսած Ստավրոպոլում ամեն տարի անցկացվում է Սեյրան Օսիպովի հիշատակին նվիրված մինի ֆուտբոլի մրցաշար վետերանների միջև։

Ծանոթագրություններ
------------------

1. 1 2  В Ставрополь приехал Сейран Осипов!
2. ↑  Николай Персук — Ставропольский Мюллер
3. ↑  Турнир по мини-футболу памяти Сейрана Осипова завершился в Ставрополе
4. ↑  «Мемориал Сейрана Осипова». Արխիվացված է օրիգինալից 2013 թ․ փետրվարի 28-ին. Վերցված է 2012 թ․ հունիսի 21-ին.

Աղբյուրներ
----------

* *Николенко Анатолий.* Снайпер из созвездия Стрельца // Футбольный курьер. — 1992. — № 1. — с.8-9.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Transfermarkt (խաղացող) |

 |
Անվան այլ կիրառումների համար տե՛ս՝ Գևորգ Գևորգյան (այլ կիրառումներ)
*Վիքիպեդիայում կան հոդվածներ Գևորգյան ազգանունով այլ մարդկանց մասին։*

**Գևորգ Լևոնի Գևորգյան** (սեպտեմբերի 15, 1924(1924-09-15), Մաստարա, Էջմիածնի գավառ, Հայկական ԽՍՀ, ԱԽՖՍՀ, ԽՍՀՄ), հայ դրամատուրգ, դերասան։ ՀԽՍՀ վաստակավոր արտիստ։ ԽՍՀՄ գրողների միության անդամ 1968 թվականից։ ԽՄԿԿ անդամ 1967 թվականից։

Կենսագրություն
--------------

Գևորգ Գևորգյանը ծնվել է 1924 թվականի սեպտեմբերի 15-ին՝ ՀԽՍՀ Թալինի շրջանի Մաստարա գյուղում, մահացել է 1990թ. ապրիլի 4-ին Երևանում։ 1941 թվականին ավարտել է Մաստարայի միջնակարգ դպրոցը և հետագա չորս տարիներին աշխատել նույն դպրոցում որպես ուսմասվար և հայոց լեզվի ու գրականության ուսուցիչ։ Սովորել է Երևանի հեռակա մանկավարժական ինստիտուտի լեզվագրական ֆակուլտետում։ 1945 թվականից որպես դերասան սկսել է աշխատել Հայաստանի տարբեր թատրոններում։ 1959-1972 թվականներին աշխատել է Կիրովականի այժմ Վանաձոր Հովհ. Աբելյանի անվան թատրոնում, 1973-1974 թվականներին եղել է Կամո քաղաքի թատրոնի ռեժիսորը, 1974-1979 թվականներին՝ Ղափանի թատրոնի տնօրենը։ 1980 թվականից աշխատում է Արտաշատի պետական թատրոնում։

Ստեղծագործություններ
--------------------

Գրել է «Աշոտ Երկաթ», «Անուշ տատիկը», «Նախագահի որդին», «Կապույտ ձիավորը», «Հայաստանն անուշ է», «Լոռվա ձորը», «Հովնան խութեցի», «Պատիվ», «Խիղճը», «Լույսը հյուսիսից», «Սերժանտ Կարո» (ըստ Մկրտիչ Սարգսյանի համանուն վիպակի) դրամաները, որոնք բեմադրվել են շրջանային և քաղաքային թատրոններում։

Ծանոթագրություններ
------------------

* Տեքստեր Վիքիդարանում

1. ↑  Գրական տեղեկատու, Երևան, Սովետական գրող, 1981, 544 էջ, էջ 90։
2. ↑  «Koha online catalog › Entry». *haygirk.nla.am*. Վերցված է 2019 թ․ հունվարի 19-ին.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ՀԳՀԳ: 10076 |

 |
**Արմեն Սերգոյի Բայանդուրյան** (սեպտեմբերի 12, 1953(1953-09-12), Խաչեն, Վրաստան), հայ բեմադրիչ, դերասան, արձակագիր, դրամատուրգ։ Թբիլիսիի Պետրոս Ադամյանի անվան պետական հայկական դրամատիկական թատրոնի գեղարվեստական ղեկավար (1994):

Կենսագրություն
--------------

Արմեն Բայանդուրյանը ծնվել է 1953 թվականի սեպտեմբերի 12-ին, Վրաստանի Թեթրիծղարոյի մունիցիպալիտետի Դաղեթ-Խաչեն գյուղում։ Ավարտել է տեղի միջնակարգ դպրոցը և աշխատել գյուղի ակումբում։ Այնուհետև տեղափոխվել է Թբիլիսի և պետական հայկական դրամատիկական թատրոնում աշխատել որպես դերասան։ 1992 թվականին ավարտել է ԵՊՀ հոգեբանության ֆակուլտետը, 1999 թվականին՝ Երևանի գեղարվեստա-թատերական ինստիտուտի ռեժիսորական ֆակուլտետի հեռակա բաժինը։ Ավարտելու հետո վերադարձել է Թբիլիսի։ Շուրջ 10 թատերգությունների հեղինակ է, որոնք բեմադրվել են Թբիլիսիում, Երևանում և Վիեննայում։ 1994 թվականից ղեկավարում է Թբիլիսիի Պետրոս Ադամյանի անվան պետական հայկական դրամատիկական թատրոնը։ 2004 թվականին ընտրվել է Վրաստանի խորհրդարանի պատգամավոր։ Եղել է Վրաստանի հայերի փոխնախագահը, անդամակցում է Վրաստանի հայ գրողների «Վերնատուն» միությանը։

Երկեր
-----

### Մամուլ

* Դու միշտ կաս... (նկարչուհի Գայանե Խաչատրյանի հիշատակին)։ Կամուրջ, Թբիլիսի, Վրաստանի գրողների ստեղծագործական միություն, 2009, էջ 43-44։

Պարգևներ
--------

* ՀՀ «Մովսես Խորենացի» մեդալ (1999)
* Վրաստանի «Պատվո շքանշան» (2001)

Ծանոթագրություններ
------------------

* Տեքստեր Վիքիդարանում

1. 1 2 3  Կամուրջ, Թբիլիսի, Վրաստանի գրողների ստեղծագործական միություն, 2009, էջ 43։
2. ↑  «Հայաստանից դուրս գործող միակ պետական հայկական թատրոնի գեղարվեստական ղեկավար Արմեն Բայանդուրյանը ՛՛ԳԱՄԱՐՋՈԲԱ ՄԱՄԱ՛՛ նախագծի և Թբիլիսիի հայկական թատրոնի վերանորոգման մասին». *www.ankakh.com* (անգլերեն). Արխիվացված է օրիգինալից 2019-04-17-ին. Վերցված է 2019 թ․ ապրիլի 17-ին.
3. ↑  «AV Production - Արմեն Բայանդուրյան». *avproduction.am*. Արխիվացված է օրիգինալից 2021 թ․ հոկտեմբերի 27-ին. Վերցված է 2019 թ․ ապրիլի 17-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | AV Production |
|  |
| Չափորոշչային վերահսկողություն | ՀԳՀԳ: 17574 |

 |
**Արթուր Սերգեյի Սարկիսով** (հունվարի 19, 1987(1987-01-19), Գրոզնի, ՌԽՖՍՀ, ԽՍՀՄ), հայ ֆուտբոլիստ, «Վոլգայի» և Հայաստանի ֆուտբոլի ազգային հավաքականի հարձակվող։

Ակումբային կարիերա
------------------

### Վաղ շրջաններ

Սարկիսովը իր կարիերան սկսել է Ստրոգինո ֆուտբոլային ակումբի ակադեմիայում։ Ռյուտովի դեմ ընկերական խաղերից մեկում Սարկիսովը դարձավ հեթ-տրիկի հեղինակ, դրանից հետո Ռյուտովը պայմանագիր կնքեց Սարկիսովի հետ։
Ռյուտովի կազմում՝ իր առաջին մրցաշրջանում Սարկիսովը մասնակցեց 29 խաղի՝ դառնալով 3 գոլի հեղինակ։ 2008 թվականին Ռյուտովի ֆինանսական խնդիրների պատճառով Սարկիսովը տեղափոխվեց Մոսկվայի Լոկոմոտիվի 2-րդ թիմ։ 2010 թվականին, Ռուսաստանի 2-րդ դիվիզիոնում Սարկիսովը դարձավ թիմի ռմբարկուն և առաջնության լավագույն հարձակվողը՝ խփելով 21 գոլ։

### Լոկոմոտիվ

2009 թվականի, դեկտեմբերի 9-ին Սարկիսովը պայմանագիր ստորագրեց Լոկոմոտիվի առաջին թիմի հետ։ Սարկիսովի՝ Ռուսաստանի Պրեմիեր լիգայում խաղալու երազանքը իրականացավ։ Թիմի գլխավոր մարզիչ Յուրի Կրասնոժանի ղեկավարությամբ Սարկիսովը չմասնակցեց ոչ մի խաղի։ 2011 թվականի, մարտին նա վարձավճարով տեղափոխվեց Շիննիկ վարձավճարի հիմունքներով։

### Շիննիկ

Ապրիլի 4-ին Սարկիսովը իր առաջին խաղն անցկացրեց Շիննիկի կազմում՝ ընդդեմ Շիննիկի։ Սարկիսովը դաշտ դուրս եկավ 64-րդ րոպեին՝ փոխարինելով Էլդար Նիզամուդտինովին։ Ապրիլի 25-ին՝ Ալանիայի դեմ խաղում Սարկիսովը խփեց իր առաջին գոլը։ Հանդիպումն ավարտվեց ոչ-ոքի՝ 2-2 հաշվով։ Սարկիսովը Շիննիկի 2-րդ լավագույն ռմբարկուն էր այդ մրցաշրջանում։

### Վոլգա (2012-2013)

2012 թվականի, հունիսի 23-ին Սարկիսովը վարձավճարվ տեղափոխվեց Վոլգա, որտեղ հանդես էր գալիս 14 համարի մարզաշապիկի ներքո։ Սարկիսովը դարձավ դուբլի հեղինակ 2013 թվականի մարտի 15-ին։ Վոլգան հաղթեց 2-1 հաշվով՝ Սարկիսովի դուբլի շնորհիվ։

### Ուրալ

2013 թվականին Սարկիսովը տեղափոխվեց Ուրալ։ Նա իր միակ գոկը խփեց առաջնության 4-րդ տուրում։

### Վոլգա (2014-2016)

2014 թվականի, փետրվարին Ուրալը հայտարարեց Սարկիսովի տռանսֆերի մասին լուրը։ Սարկիսովը տեղափոխվեց Վոլգա, որտեղ նա խաղում էր նախորդ մրցաշրջանում, բայց վարձավճարով։

Միջազգային կարիերա
------------------

Սարկիսովը 2011 թվականին հրավիրվեց Հայաստանի ազգային հավաքական։ 2011 թվականի, սեպտեմբերի 6-ին՝ Սլովակիայի դեմ խաղում, նա խփեց իր առաջին գոլը։ Սարկիսովը հաջող է հանդես գալիս հավաքականում։

Տիտղոսներ
---------

### Ակումբային

Ռուսաստան Լոկոմոտիվ 2

* Ռուսաստանի 2-րդ դիվիզիոն(լավագույն ռմբարկու, 21 գոլ)

### Անձնական

* Լոկոմոտիվ 2, լավագույն ռմբարկու(2009, 2010)

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Transfermarkt.com(բազմ․) — 2000.
2. ↑  FBref.com(բազմ․)
3. ↑  «Արթուր Սարկիսով. Վերջապես խաղում եմ ինձ համար հարազատ դիրքում». sport.news.am.
4. ↑  Արթուր Սարկիսով. Միշտ երազել եմ հանդես գալ Ռուսաստանի Պրեմյեր լիգայում
5. ↑  Արթուր Սարկիսով. Ես շատ էի երազում խաղալ Հայաստանի հավաքականում

Արտաքին հղումներ
----------------

* news.sportbox.ru
* footballdatabase.eu

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · FootballFacts.ru · National Football Teams.com · Soccerway · Sportbox.ru · Transfermarkt (խաղացող) · ՌՊԼ (խաղացող) · ՈւԵՖԱ |

 |
**Մայքլ Սսերումագա** (անգլ.՝ Michael Sserumaga, օգոստոսի 3, 1989(1989-08-03), Կամպալա, Ուգանդա), ուգանդացի ֆուտբոլիստ, որը խաղում է Վիլլա ֆուտբոլային ակումբի կազմում։

Կարիերա
-------

Մայքլն իր կարիերան սկսել է Police Jinja-յի երիտասարդական հավաքականի կազմում 2007 թվականի օգոստոսին, Հելսինբորգ ֆուտբոլային ակումբ տեղափոխվելուց առաջ։ Տեղափոխվել է ավագ կազմ 2008 մրցաշրջանում։ Այնուամենայնիվ, ուգանդական KB Lions թիմի հետ վերապատրաստման ժամանակ նա ստացել է կոճի ծանր վնասվածք, որը նրան ստիպել է բաց թողնել պարապմունքները գրեթե մեկ տարի։

2009 թվականի սեպտեմբերին Սսերումագան մեկ տարվա պայմանագիր է կնքել Uganda Revenue Authority ֆուտբոլային ակումբի հետ` իր ուժերը վերականգնելու և դեպի Եվրոպա վերադարձն ապահովելու համար։ Ուգանդայի Caf Champions League-ի ներկայացուցիչը` Bunamwaya S.C.-ն, Սսերումագայի հետ կնքել է 6 ամսվա պայմանագիր։

2011 թվականի փետրվարին նա միացել է ռուանդական Ռայոն Սպորտին։

Միջազգային կարիերա
------------------

Նրա դեբյուտը Ուգանդայի ազգային հավաքականի կազմում եղել է 2008 թվականի հունիսին, Բենինի ֆուտբոլի ազգային հավաքականի դեմ խաղում։

Ծանոթագրություններ
------------------

1. 1 2  FBref.com(բազմ․)
2. ↑  SC Villa
3. ↑  Arinaitwe, Austine (2011 թ․ փետրվարի 18). «Rayon dismiss Bokota rumours». *The New Times*. Rwanda. Վերցված է 2011 թ․ նոյեմբերի 28-ին.

Արտաքին հղումներ
----------------

* Ֆուտբոլիստի էջը *National Football Teams* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · National Football Teams.com · Transfermarkt (խաղացող) · worldfootball.net (խաղացող) |

 |
**Վիվիան (Վիվ) Ջոն Վուդվորդ** (անգլ.՝ Vivian "Viv" John Woodward, հունիսի 3, 1879(1879-06-03), Լոնդոն, Մեծ Բրիտանիայի և Իռլանդիայի միացյալ թագավորություն - հունվարի 31, 1954(1954-01-31), Իլինգ, Մեծ Լոնդոն, Անգլիա, Միացյալ Թագավորություն), անգլիացի ֆուտբոլի հարձակվող, Անգիայի հավաքականի անդամ, կրկնակի օլիպիական չեմպիոն (1908 և 1912 թվականներ)։

Ակումբային կարիերա
------------------

Կարիերան սկսել է Էսեկսեյի մերձծովյան Կլակտոն-օն-ՍԻ քաղաքի «Կլեկթոն Թաուն» ֆուտբոլային ակումբում՝ որպես խաղացող։ 1901 թվականին տեղափոխվել է «Տոտտենհեմ Հոթսպուր», որտեղ 132 խաղում խփել է 63 գոլ։ 1909 թվականին տեղափոխվում է լոնդոնյան «Չելսի», որտեղ 116 խաղում խփել է 34 գոլ։ Նա թիմի լավագույն ռմբարկուն էր 1912-1913 մրցաշրջանում՝ 10 խփած գոլով։ Առաջին համաշխարհային պատերազմի սկիզբին նա զորակոչվում է բրիտանական բանակ և արդյունքում չի մասնակցում 1914-1915 թվականներին Անգլիայի ֆուտբոլի առաջնությանը։ Թեպետ այդ ժամանակ նա կարճաժամկետ արձակուրդ էր ստացել՝ Անգլիայի գավաթի խաղարկության եզրափակչում փոխարինելու Չելսիի հավաքականի վնասվածք ստացած Բոբ Թոմսոնին, սակայն նա չի մասնակցում, քանի որ Թոմսոնի վնասվածքն արդեն վերականգնվել էր։ Վուդվորդը վիրավորվում է ռազմական գործողությունների ժամանակ և չի կարողանում կարիերան շարունակել որպես ֆուտբոլիստ։

Կարիերան հավաքականում
---------------------

1903 թվականին նա իր առաջին խաղն անց է կացրել իր Անգլիայի հավաքականում՝ Իռլանդիայի հավաքականի դեմ խաղում, որն ավարտվել է 4:0՝ օգուտ Անգլիայի հավաքականի։ 1903-1911 թվականների ընթացքում Անգլիայի հավաքականի կազմում խաղացել է 23 խաղ,որտեղ խփել է 29 գոլ՝ սահմանելով ազգային ռեկորդ մինչև 1950-ական թվականները։ 1910 թվականին մասնակցել է Հարավային Աֆրիկայի հավաքականի դեմ ոչ պաշտոնական խաղին և դարձել 4 գոլի հեղինակ։ 1906-1914 թվականներին Անգլիայի ֆուտբոլի սիրողական հավաքականում մասնակցել է 44 խաղի և դարձել 57 գոլի հեղինակ։

Օլիմպիական կարիերա
------------------

1908 և 1912 թվականներին Օլիմպիական խաղերի ժամանակ եղել է Մեծ Բրիտանիայի ֆուտբոլի հավաքականի կապիտան՝ դառնալով կրկնակի չեմպիոն։

Կարիերան բանակում
-----------------

1916 թվականին ծառայության ժամանակ վիրավորվում է։ Հասել է կապիտանի կոչման։

Ձեռքբերումներ
-------------

**Անգլիայի հավաքական**

* Օլիմպիական չեմպիոն 1908, 1912

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4
2. ↑  *Glanvill, Rick.* Chelsea FC: The Official Biography - The Definitive Story of the First 100 Years. — Headline Book Publishing Ltd, 2006. — P. 410. — ISBN 0-7553-1466-2
3. ↑  *Glanvill, Rick.* Chelsea FC: The Official Biography - The Definitive Story of the First 100 Years. — Headline Book Publishing Ltd, 2006. — P. 380. — ISBN 0-7553-1466-2

Արտաքին հղումներ
----------------

* Биография футболиста на «Русских Шпорах» (ռուս.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | England Football Online (խաղացող) · englandstats.com · eu-football.info (խաղացող) · FootballDatabase.eu · National Football Teams.com · Transfermarkt (խաղացող) · ՖԻՖԱ |
|  |
| Չափորոշչային վերահսկողություն | LCCN: nb2005018752 · VIAF: 56132230 · WorldCat VIAF: 56132230 |

 |
**Դարիո Դեբրայ Սիլվա Պերեյրա** (պորտ. *Dario Debray Silva Pereira*, նոյեմբերի 2, 1972(1972-11-02), Տրեյնտա ի Տրես, Ուրուգվայ), նախկին ուրուգվայցի ֆուտբոլիստ։

Կենսագրություն
--------------

Դարիո Սիլվան սկսել է իր կարիերան 1991 թվականին «Դեֆենսոր Սպորտինգ» ակումբում։ 1993 թվականին Դարիոն տեղափոխվեց « Պենյարոլ», ակումբ, որի կազմում խփեց 27 գնդակ։ Հետագայում Սիլվան տեղափոխվեց Իտալիա, որտեղ հանդես եկավ «Կալյարի» ակումբի կազմում և ստացավ «Sa pibinca» (սարդինյան բառ, որը նշանակում է «անախորժություն»՝ իր ագրեսիվ հարձակվողական ոճի համար) անվանումը։ Իտալիայից հետո Դարիոն հանդես է գալիս երեք իսպանական ակումբներում ՝ «Էսպանյոլ», «Մալագա», «Սևիլյա»։ Իսպանիայի լիգայում խաղալով յոթ տարի Դարիոն որոշում է խզել պայմանագիրը «Սևիլյայի» հետ և 2005 թվականին տեղափոխվում է անգլիական «Պորտսմութ», որպես ազատ ֆուտբոլիստ։ Սակայն հին մարզավիճակը վերականգնել չստացվեց։ Անգլիայում նա մասնակցեց 15 հանդիպման և խփեց 3 գնդակ։ 2006 թվականի փետրվարի 14-ին «Պորտսմութը» խզում է Դարիոյի հետ պայմանագիրը երկկողմանի փոխհամաձայնությամբ։

Ավտովթար
--------

2006 թվականի սեպտեմբերի 23-ին Դարիոն խիստ վնասվածքներ է ստանում ավտովթարի պատճառով, որը տեղի էր ունեցել Մոնտեվիդեոյում։ Դարիոն կորցրել էր մեքենայի ղեկավարումը և ուրիշ մեքենայի հետ բախման հետևանքով հարվածել փողոցը լուսավորող ձողին։ Սիլվան ստացավ գանգի և աձ ոտքի կոտրվածքներ։ Նույն օրը բժիշկները որոշեցին անդամահատել Դարիոյի ոտքը ծունկից ներքև։ Վիրահատությունը տևում է 3,5 ժամ, որից մի քանի օր անց նրան տեղափոխում էն Իսպանիայի Մոնտեվիդեոյի հոսպիտալ։ Սիլվան լքում է հիվանդանոցը հոկտեմբերի 5-ին և վերադառնում հայրենի Տրեյնտա ի Տրես։

Ավտովթարից հետո
---------------

Դարիո Սիլվան որոշեց ամեն գնով շարունակել սպորտային կյանքը։ 2006 թվականին Daily Mail-ը հայտնեց այն մասին, որ Սիլվան պարտաստվում է մասնակցել 2012 թվականի Օլիմպիական խաղերին որպես թիավար։ 2009 թվականին Սիլվան մասնակցում է Ուրուգվայի և Արգենտինայի աստղերի միջև կայացաց բարեգործական խաղին, որտեղ նա նույնիսկ իրացրեց 11 մետրանոց հարված։

Տիտղոսներ
---------

Ակումբային

* Ուրուգվայի չեմպիոն (3). 1993, 1994, 1995

Անձնական 

* Ուրուգվայի ասռաջնության լավագույն ռմբարկու (1). 1994

| Թվական | Ակումբ | Անցկացրած հանդիպում | Խփած գնդակներ |
| --- | --- | --- | --- |
| 1991-1992 | Դեֆենսոր Սպորտինգ | 18 | 4 |
| 1993-1994 | Պենյարոլ | 44 | 27 |
| 1995-1998 | Կալյարի | 89 | 20 |
| 1995 | Պենյարոլ | 12 | 8 |
| 1998-1999 | Էսպանյոլ | 15 | 3 |
| 1999-2006 | Մալագա | 100 | 36 |
| 2003-2005 | Սևիլյա | 48 | 9 |
| 2005-2006 | Պորտսմութ | 13 | 2 |
| 1994-2005 | Ուրուգվայ | 46 | 14 |

Ծանոթագրություններ
------------------

1. ↑  Transfermarkt.com(բազմ․) — 2000.
2. ↑  Արգենտինական ֆուտբոլի տվյալների շտեմարան (իսպ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · BDFutbol · CUP2002.RU · FootballDatabase.eu · L’Équipe · National Football Teams.com · Soccerbase (խաղացող) · playmarkerstats.com (խաղացող) · Transfermarkt (խաղացող) · TuttoCalciatori.Net (խաղացող) · worldfootball.net (խաղացող) · ՖԻՖԱ |

 |
**Ժողովածու** (1920), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1920 թվի տակ։ Ձեռագիրը գրվել է 1569 թվականին, Հակոբ սարկավագ գրիչի կողմից, Բաղեշում։ Ծաղկող՝ Վարդան քահանա։ Ստացողը եղել է Ներսես րաբունապետը։ Գրված է թղթի վրա, որը ունի 27,4x18,3 չափս։ Ձեռագիրը կազմված է 353 թերթից։ Գրված է երկսյուն, բոլորգրով։ Ունի նկար 4 (Քարոզություն Գր. Լուսավորչի, Գր. Լուսավորիչ, Տրդատի գնալն ի Հռոմ, Տեսիլ Սահակի և ճակատամարտն Ավարայրի), կիսախորան, լուսանցազարդ մանրանկարներ։ Պահպանակը ունի մագաղաթ 3, ուղղագիծ երկաթագիր, Ավետարան։ Կազմը՝ կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ գրչի՝ 182ա, 231բ, 249բ, 351ա, հետագայի՝ 55բ (16-րդ դար)։

Բովանդակություն
---------------

* Ագաթանգեղոսի Պատմութիւն։
* Դաշանց թուղթ։
* Մեսրոպայ Վայոցձորեցւոյ Պատմութիւն Մեծին Ներսիսի։
* Յառաջաբան տեսլեանն Սահակայ։
* Վասն Մեսրոպայ, որ Մաշթոց կոչեցաւ (մէկ էջ)։
* Եղիշէի Պատմութիւն Վարդանայ և հայոց պատերազմին։

Ծանոթագրություններ
------------------

1. ↑  Հայկական ՍՍՌ Մինիստրների Սովետին առընթեր Մաշտոցի անվան հին ձեռագրերի ինստիտուտ «Մատենադարան», Ցուցակ ձեռագրաց Մաշտոցի անվան Մատենադարան, հ. Ա (խմբ. Լ. Խաչիկյան, Ա. Մնացականյան), Երևան, «Հայկական ՍՍՌ Գիտությունների Ակադեմիայի հրատարակչություն», 1965, էջ 675 — 1636 էջ։
**Հյուլյա Վուրնա Իքիզգյուլ** (թուրքերեն՝ Hülya Vurnal İkizgül, 1967, Ստամբուլ, Թուրքիա), թուրք քանդակագործ, խճանկարի ու կերամիկայի վարպետ։

Կենսագրություն
--------------

Հյուլյա Վուրնա Իքիզգյուլը ծնվել է 1967 թվականին Ստամբուլում։ 1990 թվականին ավարտել է Մարմարա համալսարանի գեղարվեստի ֆակուլտետը, մագիստրատուրան շարունակել է նույն ֆակուլտետում։ Աշխատել է Մուստաֆա Փիլևնելիի արվեստանոցում։ Հյուլյայի ատենախոսության թեման է եղել «Խճանկարի արվեստ և Բեդրի Ռահմի խճանկարները - Էրան Էյուբօղլու» (The Art of Mosaic and the Mosaics of Bedri Rahmi - Eren Eyüboğlu)։

Հյուլյա Վուրնա Իքիզգյուլի խճանկարային քանդկաների ցուցահանդեսը Ստամբուլի Darphane-i Amire-ում
1992 թվականի հոկտեմբերի 13-29-ը Ստամբուլի Սուրբ Սոֆիայի տաճարի թանգարանում բացվել է նրա «Նկարների և խճանկար-քանդակների» ցուցահանդեսը։ 1994 թվականի հոկտեմբերի 1-ից 31-ը, որպես ժամանակակից խճանկարային արվեստ ներկայացնող հրավիրված նկարիչ, Մարսելի Իստր կոմունայի Հնագիտական թանգարանում տեղի է ունեցել Հյուլյայի «Խճանկարային կտավներ ու քանդակներ» ցուցահանդեսը։ Ներկայացված արժեքավոր տասը ցուցանմուշներից հատկանշական է, որ «Խճանկարային կտավներից ու քանդակներից» մեկը զարդարել է պատմական Darphane-i Amire (թագավորական դրամահատարան) Ստամբուլում 2002 թվականի հոկտեմբերի 16-ից մինչև նոյեմբերի 3-ը։ Հյուլյայի երեք աշխատանքները գտնվում են Մարսելի հնագիտական թանգարանում։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  «Gallery Rooms». *www.g-alleryrooms.com*. Արխիվացված է օրիգինալից 2017 թ․ հունվարի 3-ին. Վերցված է 2017 թ․ մայիսի 6-ին.
2. ↑  Software, AkareNet. «Hülya Vurnal İkizgül | Simurg Kitabevi Sahaf | Kültür Hizmetinde 28 Yıl Books on Turkey». *simurg.com.tr*. Արխիվացված է օրիգինալից 2014 թ․ սեպտեմբերի 1-ին. Վերցված է 2017 թ․ մայիսի 6-ին.

Արտաքին հղումներ
----------------

* Պաշտոնական կայք Արխիվացված 2019-07-09 Wayback Machine

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Հյուլյա Վուրնա Իքիզգյուլ** կատեգորիայում։ |
**Թուբա Բյույուքյուսթյուն** (թուրքերեն՝ Tuba Büyüküstün հուլիսի 5, 1982(1982-07-05), Ստամբուլ, Թուրքիա), կինոյի և հեռուստատեսության թուրք դերասանուհի։ Առավել հայտնի է դարձել՝ մարմնավորելով Ասիի դերը Ասի հեռուստասերիալում, որը ցուցադրվել է թուրքական Kanal D հեռուստաընկերության եթերում։

Կենսագրություն
--------------

Թուբան ծնվել է 1982 թվականի հուլիսի 5-ին Ստամբուլում։ Ավարտել է «Doğus ավագ դպրոցը, որից հետո ստացել է կրթություն Միմար Սինանի անվան գեղարվեստի համալսարանի համալսարանում՝ կոստյումների և դեկորացիաների դիզայներ մասնագիտացմամբ։

Կարիերա
-------

Համալսարանում ուսանելու տարիներին Թուբան սկսել է ակտիվորեն նկարահանվել այնպիսի հայտնի բրենդների գովազդներում, ինչպիսիք են «Pantene»-ը, «Maximum Cart»-ը, «Kremini»-ն, «Molped»-ը։ Շուտով նրան նկատեց հայտնի ռեժիսոր Թոմրիս Հիրիթլիօղլուն։ Սերիալներում նրա առաջնախաղը եղավ «Սուլթան Մաքամը» հեռուստասերիալը։ Այնուհետև խաղացել է «Գյուլիզար» և «Հայր և որդի» ֆիլմերում։ Թուբայի աստեղային ժամը հանդիսացավ Ասի հեռուստասերիալը, որը հեռարձակվել է 2007- 2009 թվականներին։ Սերիալում Թուբան խաղացել է գլխավոր դերը, որտեղ նրա խաղընկերն է եղել թուրք հայտնի դերասան Մուրատ Յըլդըրըմը։ Իսկ արդեն 2010 թվականին խաղացել է գնչուհի Հասրեթի դերում՝ «Կոտևված սրտեր» հեռուստասերիալում։ Միևնույն տարում խաղացել է Էսմայի դերը՝ «Հարցրու քո սրտին» սերիալում։ 2014- 2015 թվականներին նկարահանվել է «Կեղտոտ փողեր և սեր» հեռուստասերիալում։ Ներկայումս նկարահանվում է Վտանգավորը և գեղեցկուհին հեռուստասերիալու, որը 2016 թվականի հոկտեմբերից կցուցադրվի Star TV-ի եթերում։ Սերիալում Թուբայի խաղընկերն կլինի Քվանչ Տատլըտուղը։

Անձնական կյանք
--------------

2005 թվականին Թուբան ունեցել է հարաբերություններ Բյուլենտ Ինալի հետ, սակայն 2007 թվականին զույգը բաժանվեց։ Ասի հեռուստասերիալի ժամանակ ծանոթացել է բեմադրող օպերատոր Սամի Սայդանի հետ։ 2008 թվականից զույգը սկսեց հանդիպել, սակայն 2010 թվականին նրանք բաժանվեցին։ 2011 թվականին Թուբան Փարիզում ամուսնացավ դերասան Օնուր Սայլաքի հետ։ 2012 թվականի հունվարի 19-ին Թուբան լույս աշխարհ բերեց երկվորյակների՝ Մայային և Թոփրաքին։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  «Tuba-Buyukustun.com». *tuba-buyukustun.com*. Արխիվացված է օրիգինալից 2014 թ․ հունվարի 27-ին. Վերցված է 2016 թ․ սեպտեմբերի 19-ին.
2. ↑  sitesi, milliyet.com.tr Türkiye'nin lider haber. «Böyle evlendiler». Արխիվացված է օրիգինալից 2014 թ․ մարտի 11-ին. Վերցված է 2016 թ․ սեպտեմբերի 19-ին.
3. ↑  «Tuba Büyüküstün Anne Oldu» (թուրքերեն). Վերցված է 2016 թ․ սեպտեմբերի 19-ին.
4. ↑  «Tuba Büyüküstün anne oldu» (թուրքերեն). Արխիվացված է օրիգինալից 2016 թ․ մարտի 3-ին. Վերցված է 2016 թ․ սեպտեմբերի 19-ին.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AlloCiné · ČSFD · Filmportal · Internet Movie Database · ԿինոՊոիսկ |
|  |
| Չափորոշչային վերահսկողություն | GND: 1076544614 · ISNI: 0000000075992543 · LCCN: no2010011065 · VIAF: 106901739 · WorldCat VIAF: 106901739 |

 |